ডোগরি ভাষাভাষী অনুয়ায়ী ভারতের রাজ্যসমূহ
ডোগরি ভাষা হল ইন্দো-ইউরোপীয় ভাষা-পরিবারের অন্তর্ভুক্ত ইন্দো-আর্য ভাষা। পশ্চিমা পাহাড়ী ভাষাগোষ্ঠী থেকে ডোগরি ভাষার উৎপত্তি হয়েছে বলে ধারণা করা হয়। এটি ভারতের জম্মু ও কাশ্মীর কেন্দ্রশাসিত অঞ্চলের স্থানীয় এবং সহ-সরকারি ভাষা। এছাড়া হিমাচল প্রদেশের বেশ কিছু অঞ্চলে এই ভাষা প্রচলিত। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ২০তম সর্বাধিক প্রচলিত ভাষা এবং ভারতে এই ভাষার বক্তার সংখ্যা প্রায় ২৬ লক্ষ যা ভারতের মোট জনসংখ্যার ০.২১%। মাতৃভাষী বক্তার সংখ্যা অনুসারে এই ভাষাটি বিশ্বের ১০০ টি সর্বাধিক প্রচলিত ভাষার বাইরে। নিচের তালিকাটি ডোগরি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।